钦定古今图书集成/方舆汇编/职方典/第1523卷 > 贵阳府山川考 通志
## 钦定古今图书集成/方舆汇编/职方典/第1523卷 > 贵阳府山川考 通志

本府。〈贵筑县附郭。〉

贵山　在城北五里，一名贵人峰，郡之得名于此。

东山　在城东，一名栖霞山。翠𪩘崔嵬，琳宫缥缈，溪山阛阓，一览可尽。郡人杨大宾曾读书其上，题有“君山读书处” 五字于石壁。巅左旧有小鲁亭，久废。

皇清总督卞三元重构，颜曰“振衣亭。”山腹有洞，旧名

来仙

相宝山　在城东北，俗名“照壁。” 排云列嶂，俨若翠屏。与东山对峙，上有梵宇，颇称名胜。

高连山　在城南二里。诸山高而连络，有天马、贵人诸峰。《唐史》谓“牂柯境内有高连、石门二山” ，即此。

黔灵山　：在城西三里。众山环抱，石径险仄，一线盘旋而上。

皇清康熙十二年新建，祠宇宏丽，往来游观之所有。

碑记

狮子山　在府城西二里。明颍川侯傅友德讲武于此。

翠屏山　：在城中，布政司署后。

文笔山　在城南。孤峰如笔，卓立云表，为郡士人文之兆。

骊珠山　：在城北五里许。

崆巃山　在城东北五里。《明一统志》以为石洞山。山腹谾豅，可通人行。

石门山　在城东六十里，两山对峙如门。金鳌山　，在城北五里，群山如奔涛叠浪，中涌一峰，宛然鳌首，跃波天飞。

板桥山　，在城南六十里，高与云齐，数百里内外皆见之，晴日亦生云气，上有石枰，传有仙人对奕其上。

唐帽山　：在城东一里，以形似名，土人常避兵于此。

斗崖山　在城南里许，俗名“倒崖山。”

笔架山　：与“斗崖山” 相近。

天马山　：在城南，高连山前。

天榜山　：在天马山前。

卧牛山　在城南二十五里。山南有长丰堰，溉田甚广。

簸箕山　在城南五十里。傍有青岩，岩临河。其侧为羊虎二场，四方军民贸易于此。

风洞山　在白纳司西，山腹有洞，每风贯其中，有声如雷。

白崖山　在城北二里，“兔肠” 官道经其下。鸦关山　，在城北。

骊珠山　与鸦关山相接。

坎马山　在西二里，俗名《坎马冲天》。

三脚山　在城北五十里。三峰竦立，形如鼎足。鲁郎山　在城北八十里。元时有鲁姓者读书于此，故名。本名“乖西山” ，又名“书案山。”

木阁箐山　在城西北四十里。延袤百里，林木蓊蔚。中有道可通水。西毕节，上有一潭，深不可测。

铜鼓山　：在城东二里。

凤凰山　：在城南五里。

金猫捕鼠山　在城西南五里。山以形名，宛如狸奴，蹲踞溪边，昂首傲睨。傍有群石如鼠，伏不敢动。传有大地，张三丰有钤记，至今未得其解。五虎山　在城外，山形类虎者五。谚传“五虎三狮一凤凰” 云。

石人山　：在城北三十里。山顶巨石林立，远望如人。

云锦山　在城北二十里，旧为宋宣慰别业。舒屏列嶂，俛瞰平田，烟光缭绕，春花秋月，适兴宜人。下有“流觞” 、“曲水” 诸胜，今虽荒烟蔓草，犹可想见当年。

玉冠山　在城西七十里，地名泥阿。有山巍然耸拔，如羽士垚，星冠僧结庵于其上。昔有道者经此，题其壁曰：“高上若无僧占住，待余著去好朝天。”

高坡　在府城南六十里。冈峦缭绕，如带如围，石砦摩霄，烟岚夹涧，风高云低，暑月犹寒。地产茶，郡人避兵其上。

藏甲岩　在城内西南隅，一名鬼王洞。汉王志英武过人而貌寝，军中呼为“鬼头。” 从诸葛武侯南征，擒雍闿过此，藏盔甲以镇百蛮。

《石谱　》：在府城南白纳司。平地突起奇石，类聚群分，攲整横斜，千态万状，足供绘图，郡人吴中蕃目之以“石谱。” 下有清泉，隆冬不涸，竹树森阴，游之忘暑。

犀牛石　在城西一里。昂首田中，如犀牛状。“船石　” 在城东二里牛渡河边。长数丈，宛然桅舟。野泊登之，可以命酒。

梯岭　在城南三里，有石级如梯，中曹司路经其上。

鳌头矶　在府城南

白龙洞　，在城西北十五里，岩石玲珑，备极灵异。入数十丈渐幽暗，非秉炬不得前。中有潭水，驾竹而渡。石笋数茎，扣之铿然若钟声。

朝阳洞　在城南六里。轩豁爽垲，可供游赏。云崖洞　在西北三里，旧名“唐山洞” ，甚幽邃。泻玉洞　去城北四十里，地名“罴阿” ，有山绵亘而下，一阜鼻昂，峰围木拱，山鼻忽开洞口，洞中石有人立者、兽蹲者，笋茁者、花绽者，石床丹灶，各各具备，扣之有声，戛然。石洞鼻窍清泉外泻，喷若银帘，几于匡庐之瀑布。

水落洞　，在北隅里，为众水所归，松风古刹，即之泠然。

鲁纳洞　在谷池里。三洞并列，可容千人，土人于此避兵。

乌江　在城北，源出水西，与四川遵义府分界，湍流汹悍。其北岸有乌江关，西境恃以为险。东北流入平越府境。

三水江　在城北三十里。府西境之水泒流而下，至此合流而为一，东流合于清水江，即陆广诸水之下流也。

清水江　在城东北百二十里，与新添卫分界。水甚清冽，两岸峰岩壁立，崎岖难行。下流经开州南境，乘西、巴香诸部，苗狫倚此为险。明景泰三年，南和侯万英将兵渡此，平其两岸以为坦途，苗獠夺气。又东北入于乌江。

龙洞河　在城南十里，下流入于南明河。济番河　在城西南三十里，俗名“花犵狫河” ，八番路所经。明成化初，宣慰使宋昂叠石为桥，其下流合南明河。

陆广河　在城西北百二十里，即三水江上源也，当水西驿道。旧《志》：巡司于此盘诘行者。” 《黔记》：“陆广河有水口砦，又有陆广城，为水西要地。” 鸭池河　在府西百五十里，下流达于陆广河。南明河　在城南门外，源出广顺州界，东北流经郡城，至巴香，北流合乌江，通思南府，入蜀涪州界，合岷江。明巡抚舒应龙、江东之先后俱有“《开河之议》，以石多工钜而止。

贯城河　，自崆巃山发源，贯入城中，流会《南明》。

河。明大学士席书有记，巡按杨鹤题曰“玉带”

皇清总督甘文焜、巡抚佟凤彩因民居迭火，濬之以

御火灾。康熙十二年，复加疏导，倍觉澄泓，比于《离堆》之凿。

四方河　在城西南五里。源自广顺州，入济番河，东流汇于南明河。

富水　在城南，源出八里屯，东北流入南明河内。

墨特川　在西北。元大德五年，宋隆济与蛇节作乱，进攻贵州。元将刘国杰讨之，大破隆济等。墨特川，即此。

择溪　在城西三里，一作“宅溪。” 源出髑髅山，流合贯城河，入南明河。

西溪　在城西北二百八十里，流合陆广河。沙溪　在城北二百里，流合乌江。

涵碧潭　在城南门外武侯祠下，南明河之所汇。碧流莹彻，岩木荟蔚，迥隔尘凡，旧多题咏。《渔矶湾　》在南明河左岸。渔人鼓枻往来，有潇湘之致。

芳杜洲　在南明河中，甲秀楼下，广可百步。春来芳草晴沙，足供游咏。

玉池　在城丰济仓前。明巡抚赵𬬩濬之，题曰：“玉池胜地。” 池北有塘，曰“凤嬉” ，池中有亭，曰“浮光” ，皆有《记》。

皇清巡抚罗绘锦命工疏治，植莲其中。

梦草池　在城西隅崔家坡顶，一泓清浅，经冬不涸。邑人吴子骐别墅，岸植芙蓉榆柳，萧疏掩映，中有神物，每出见则风雨。昔人颇多题咏，今埋塞过半。

灵泉　：在府城大兴寺内，泉极澄澈。旧传月出没时，虽偏在东西，泉中皆见影。

圣泉　在城西八里。一名“百盈” ，一名“漏汋。” 自山麓涌出，昼夜百盈百竭，应刻漏之数。似有橐籥，莫测其端。明镇远侯顾成甃石为池，覆以亭。池中立一石，以验消长。旁有寺，郡人岁时游观。九十九泉　，在城西二十里，地名高寨。泉出山顶，凡九十九穴。

神应泉　：在城北一百二十里，地名“巴香” ，出于两石之间，水不恒注。汲者至击石数声，则涓涓流出，随器而满，足则复竭。

温泉　：在城东九十里，地名“杨郎坝。” 初出地热甚，可熟。生物稍远，乃可浴。

珠泉　在城西三十里，泉列池中，分六七道而出，累累如贯珠之不绝。

济行泉　：在新添关铺，有二，源出高连山穴，行者借此以济渴。

龙井　在城隍庙前。水出石隙，味甚清冽。安酋叛围城，井忽涸。有人探入，见一穴深窅，莫可穷极。

海螺井　：在府治白纳司。形如螺甲，每日三潮，若吞吐然。

普惠井　在城北，一名“四方井。”

龙里县

龙驾山　：在城南一里。为县镇山。

紫虚山　在城东门内。叠石崚嶒，顶结平台，建“紫虚阁” 其上。

云台山　：在城北二十里，高五里许。磅礡蜿蜒，攒灵簇秀，顶有普贤寺。

回龙山　：在城西南一里。

马鞍山　：在城西一里。

长冲山　在城西四十里。昔为苗蛮出没之所。明成化间，置哨堡以守之。

鲤鱼石　在城西五里道傍。扬鬐鼓鬣，烟雨欲飞。

留云洞　，在城南里许。洞中悬二石乳，扣之如钟鼓。左有一石台，云龙变幻。明巡抚郭子章登之，名曰“雕云。” 《黔记》称此洞有云溪之朗，而奇石怪壁，非云溪所有，有天然之巧。而高明洞瞩，非天然可侔，亦龙里之奇观也。

簸箕河　在城北四里，入新添卫，下流合清水江。

加牙河　在城东。源出县东南之谷者砦，流入大平伐司之瓮首河。

原溪　：在城西南五里。东北合流于簸箕河。今其上有广济桥，为往来必经之道。

呼应泉　：在城南五十里。人每呼之，水辄应声涌出。

贵定县

白马山　在旧城东北五里。峻石巉崖，攀援而上。相传有白马见山下，一黄冠咒之，马上山化为石。上有大池，深不可测，人迹罕至，至则风雨。

晦冥

阳宝山　在新添北十里。山势自西北来，不知几百里，结峙于新之地。由北而南，而东而西，诸峰崒立，皆环向此山。远者如愬如赴，近者如俯如揖，左右者如侍如卫，登山半，诸峰在几席，然及顶则培𪣻矣。山有祠，前祀真武，后祀佛。明万历八年，僧白云再创丛林于山后，中夜不时有光起自殿中，若长虹亘天，朝霞绚彩。前山当绝顶上烈风碎瓦，祠不时圮，乃瓦以铁。屡著灵异，来朝者众，遂为名山。山产茶，制之如法，可供清啜。

云雾山　在大平伐司西南一里许，上有池曰“九龙池” ，水飞流直下，池边有石几石榻，位置天然。

天马山　在新添南十里许，又名“三台。”

金星山　在新添西半里。端正圆秀，迥异诸峰。银盘山　在新添城西，与金星山相属，形圆色白。

谷定山　在新添城北十里，悬崖绝壁，瀑布分流，景最幽胜。

西华山　在新添城北阳宝山后。

冗刀山　在县平伐司西。峰峦高耸，状如列戟。宋永有保郎者，立砦此山，招集蛮类，以拒蒙古，故址犹存。

谷峡山　在大平伐司治东北。连峰峭壁，中一径可通，与平伐长官司分界。

谷阻山　在小平伐司东五里。

陇冒山　在司西十里

文笔山　在新添司南六里，亦名“笔峰山” ，与天马山对峙。

象鼻山　在新添司北一里。

松牌山　在新添司南十五里。

东山　在新添司东十里。

摆笼山　在把平司东二十里。

翁黄山　在把平司北十五里。

陇黄山　在丹平司治南。

摆铺山　在丹平司东二十里。

洞得山　在丹平司东北三十五里。

睹虎山　在丹行司西十里。多林木，谓之“睹虎大箐。”

藤茶山　：在丹行司治西南。

西山　在卫城西九里

蔡苗山　在卫城东北一十里，上有泉，悬崖飞下，宛如玉虹，名曰“飞泉。”

峡山　在大平伐长官司治东北。连峰峭壁中，一迳可通为两司界限。

香奁崖　，在旧城南。嵌空玲珑，石如白玉，上有《香草》，少年歌曲祝之。崖风微动，草坠衣上，以贻游女。

倒影石　在县属大平伐司东五里许。山石壁立，明如悬鉴。数十里内，村落、田垄、树木、泉水皆倒影于上，观者骈阗。土人苦之，加以划削，遂失其光。

石龙　在县南坝河高家崖下。涧旁有石，形如双龙，角爪鳞甲皆具。每雷雨交作，势若生动。凭虚洞　在新添东二十里，旧名母猪洞。明太史丘鹤峰辟草莱出之，易母猪曰“凭虚” ，其后洞曰雷鸣。凭虚洞高数十仞，左有水，自山半东下，前汇洞水，去为涧，洞广数丈，深倍之。前临涧崖最穹窿，方阔如寝室，石笋撑空，作浮图状。循崖而西，可达上洞。中有水，不可涉。援石而登，耳相错，趾相藉，稍失足，则堕水中。登处有罅，下通者二，前罅直贯山顶。罅上一石立如人。山左复有一洞，深入无内，澎湃声如雷。怪石巉崖，下临无际，有尾闾为潭水所泄。水三叠如珠帘，是为“雷鸣。”

西华洞　在新添城西三里，崖石峭峻，下临深涧。明崇祯初年，有僧号“北京和尚” ，寻幽至此，禅隐其中，洞始知名。

三门洞　，在新添城北十里，洞中可容万人，有东西三门，俨然城郭。

海马洞　在新添城西五里，相传洞中有物如马，鳞甲光怪，或出与牝马交，即产名驹，但不可常遇云。

白衣洞　在新添城西四十里，洞门“高数十丈，一迳崎岖达其上，穿崖而入，凡三层，曲折变幻，莫可名状。土人蓝桂建庵其中。”

崆峒洞　，在新添城东南十五里，由洞口曲折下，丈许宽平，可坐数百人。崖隙透光，奇诡毕露，尽态极妍，隐隐有声，如潮可听。

乌龙洞　：在旧城南五十里。乌龙潭上，大水出。

其中“深窈难穷，中分为二” ，澄潭内蓄，急湍外流，灵物之所以宅也。

龙山洞　，在旧城西南里许龙山下，高百馀丈，明敞危峭，有丹炉石几，巨人足迹。传有道人修炼其中。

清水江　在新添司西北三十里。自贵阳府流入界，即南明河之下流。又东北经平越府境，入麻哈江。

瓮首河　在大平伐司东南二十里，下流合清水江。

雍真河　在小平伐司西。亦流入清水江。翁黄河　在把平司翁黄山下。

三岔河　在小平伐司，三水汇流，故名。

八字河　在新添东二里。水自远涧发源，与西流合。中有石，激湍分流如八字，筑堰可以灌田。藤茶河　在丹行司南十里，源出藤茶山，瓮城河之上源。

瓮城河　在新添西二十里。自平伐发源，视诸水差大，有石桥黔楚大道。

罗鸭溪　：在把平司治南。

干溪　在新添司西十里，流合瓮城河。

麦新溪　在新添卫西流合八字河。

甲港溪　在丹行司东十五里。亦流入瓮城河。沙井　在卫治北。味极清甘，遇旱不竭。

洛白龙潭　在新添北十里，深浔莫测。相传每年有气上腾，在水则丰，在山则歉。

虾墓塘　在新添北二十里，旱祷辄应。

莲花池　在猴场。每盛夏时，荷香数里。

修文县

西望山　在息烽西十里。盘亘百馀里，与南望山对峙。山巅有池曰“凤凰” ，阔可里许。前有三峰，一曰翠屏，一曰目游，一曰莫若，皆壁立万仞，苍松虬结，而目游更奇峭不可登。有生成叠石如浮图。又石笋数株，高插天际。踞岭绝险处，有盘陀石，上平下削，如人措置者，约高二丈许，可坐百人。去石数百武。有峰曰摹萝石，尤险峻，游人扪萝而上，左有小涧，水落悬崖间，辄成飞练。涧之左有双石如柱，拔地而起，高可数百尺，曰“天门” ，诚西南巨观。

三脚山　在西南六里许，三山攒立如鼎足。木阁箐山　在东南二十五里，延袤百馀里，林木蓊郁，山石巑岏。

龙冈　在城外西南隅。王文成所构“何陋轩” 、“君子亭” 处也。

阳明洞　在城北三里。王文成谪居龙场时，游息其中。旧名东洞，改名“阳明小洞天” ，有碑记。石天洞　在息烽。石峰耸峙，峭壁如削，中通一窍。蹑级而登，穹窿高敞，可以远眺。昔人王辅搜奇至此，建庵三楹，覆以木皮，谓之木皮庵，今存。乌江　在息烽西北五十里，湍流汹悍，乃黔蜀之界，最为要害。

陆广河　在城西五十里，昔为水西驿道。“三潮水　” ，在城北十五里许。水日盈缩者三，涌则奔腾怒号，竭则声响俱寂。

白马潭　：在城北。溪流至此，渟滀澄泓，传有神物居之。

开州

南望山　在城南三十里。千峰万壑，绵亘数十里，林木蓊蔚，苍翠接天。其上有梵刹，为州之镇。阴阳山　在乖西司治旁。土人以云气占晴雨，故名。

三昧岩　在城北三十里，悬崖百仞，耸峙云表。洗泥河　在东南四十里，流入乌江。

温泉　：在城北三十里。

定番州

琴山　：在城东一里。形如琴，故名。

麒麟山　：在城东五里。

三宝山　在城南七里。三峰鼎峙，视诸山若蚁垤。州人祷雨其上辄应。

笔架山　：在城南五里。为《州文风》之应。

连珠山　：在城南八里，五山圆秀，连络如珠。笠山　与连珠山相近，俗名“斗篷山。”

挂榜山　：在城南五里。

《骊龙玩珠》山　在城北二里，以山势盘曲而成也。

凤凰山　：在城北二十里。

交椅山　：在城西五里。

旗山　在交椅山西一里。皆以形似名也。龙山　，去程番司二十里。

蒙山　在程番司南二里。

天马山　在程番司西南七里。

印山　：在韦番司西一里，山形如印。

锦屏山　在方番司北一里。

将台山

旗峰山　：俱与方番司相近。

三叠山　在洪番司南。峰峦绵连，曲折三叠。伏蛟山　在洪番司北一里。

象山　在卢番司南一里。

狮子山

太平山　俱在卢番司南。

桐木山　：在卢番司东三里。

屏风山　在上马桥司南一里。

卓笔山　在上马桥司南二里。

高洞山　在上马桥司北二里。

崖头山　在上马桥司北二里。

月坡山　在卧龙司南三里。

文峰山　在卧龙司南十里。

九龙山　在小龙番司北。有九岭起伏，蜿蜒如龙。

马鞍山　在龙番司南十五里。

旗鼓山　在龙番司南五里。

执笏山　在大龙番司南。

栗木山　：在大龙番司西十里。

三台山　在金石司南一里。

天堂山　在金石司西二里。

小龙山　在金石司西二里。

伏龙山　在金石司南五十里。

卢山　在卢山司南，极高峻。旁有三石峡如门，盘旋而上。顶平广，可容千人。有泉池，田土可耕，盖乡人避兵处也。

茶山　在卢山司南二十里，其上产茶，因名。“五门山　” ，在卢山司东三里。

宝塔山　在卢山司西五里，峰峦尖削如塔。纱帽山　在卢山司北，以形似名。

天马山　在木瓜司西一里。

独鲤山　在木瓜司南一里。

凤凰山　在木瓜司东二里。

百莲山　在麻响司北二里。

盘龙山　：在麻响司治后。

翠松山　在大华司治前。

播荅山　：在大华司北二里。

牛角山　：在大华司南十里。

松台山　在木官寨西三里。

木栗山　在木官寨北五里。

松岐山　在克度寨南二里。

高囤山　在克度寨南四里。

连云山　在通州里寨南五里，以高耸连云也。屏风山　与连云山相近。

营盘坡　：在城南二里。

红土坡　在城西一里

杨梅坡　：在城西一里，以产杨梅名。

伏龙坡　在小程司南二里。西通上马桥，东达卢番司。

滴水崖　在城东南十里。水出崖中，四时不绝，行者资以济渴。崖前有平地，名曰“三墓” ，常有贼出没于此为患。向置哨兵戍守。

长崖　在卢番司南十五里。

桐木冈　在大龙司南一里。

卧牛冈　在卢山司北一里。

牛眠岭　在小龙司南十里。

蓊松岭　在卢山司南十五里。

松明岭　在卢番司北

“文秀峰　” 在牛眠岭旁。

独峰　在克度里寨

仙人洞　在卧龙司东十里。

白象洞　在卧龙司东南十里。洞中有石如象，故名。

莲花洞　在天马山旁

天生洞　在金石司东六十里。

龙王洞　在卢番司西五里。

嘉木箐　在小程司南十五里。

江度箐　在小程司南五十里。

绕翠江　在卧龙司南。自山涧中绕流而东，入牂柯江。

奔龙江　在大龙司东一里。下流入于牂柯江。回龙江　在金石司东南，流入牂柯江。

环带江　在罗番司南，流入牂柯江。

牂柯江　源出濛潭，绕城南流，至破蚕，入广西泗城州，过番禺，入南海。或以为即庄𫏋入滇所经之处。

涟江　在小程番司，南流入牂柯江。

九曲江　：在城西二十里。

玉带河　在城北二里。下流入于牂柯江。冷水河　在小程司南五十里，流合于涟江，入牂柯江。

大韦河　在韦番司南三里。上通程番，下接卧龙，亦流入于牂柯江。

底方河　在方番司南五里，合于牂柯江。小番河　在方番司南五里，合于牂柯江。洗马河　在卢番司东，下流南入牂柯江。上马桥河　在上马桥司东，北流入贵阳府界。即南明河之上源。

大龙河　在大龙司治后。合奔龙江而入于牂柯江。

罗番河　在罗番司北流合环带江而入于牂柯江。

小水河　在罗番司东五里。流合环带江而入于牂柯江。

腰带河　在卢山司南。下流入牂柯江。

摆游河　在司西三十里，下流入牂柯江。小河　在麻响里治前。

龙井河　在克度里寨南。

云溪水　在方番司北。山岚云气，浮腾水面。双峡水　在小龙司南。有二水导于司东，又南流而西折入牂柯江。

小溪　在洪番司南。溪流清激，东流入于牂柯江。

九曲溪　在木瓜司南八里。

松井　在木瓜司北一里。清流汹涌，虽旱不竭。清水塘　在城南五里，水清不涸，溉田数百亩。干堰塘　在程番司北一里。此水盈缩，可验岁之丰歉。

龙塘　在大华司西里许。相传有龙潜焉。清水沟　在大华司西一里。

绕村沟　在克度里砦西。居民资以灌溉。莲花池　在治前。中植芰荷，暑月最为胜赏。滚水泉　在韦番司西三里。

广顺州

白云山　在城东四十里。层峰叠障，如奔马，渴虹至此而止。两水界其左右，远望不觉其高。登其上，则众山皆俯矣。山顶常有白云覆罩，阴晴皆见，山因以名。明建文帝常遁迹于此，上有罗永庵。庵外杉木二株，长可数十尺。其一经帝手所摩，至杪，绝无附枝，具诸神异。帝尝题诗于壁，为同寓僧杨应祥所窃，冒称“帝首。” 诸泗城土官岑瑛辈。章入告，并逮及帝。应祥论死，从者二十八人戍边。帝在其中，乃以实白，迎入西内，称曰“老佛” ，不知所终。

天台山　：在城南五十里。传有黑白二鹿，往来其上。旧有方广寺，今废。

马鞍山　在州治后

螺拥山　：在城东二十里。上有深渊，四时不涸，色碧如蓝。

簸箕山　：在城东六十里。

麤石坡　在州北十里

蜃洞　在城东从仁里天生桥下。水搜石骨，如蜂房蟹筐，万态千姿，险怪奇奥。

麻线河　：在城北三十里。流出如线，入于牂柯江。

一宿河　在从仁里。俗传明建文帝入白云山时，道经宿此，因名。

尤爱溪　在城东，从仁里出山腹中，东折复入山腹出泻为瀑布，注于济番河。

圣水　在城西五里。人汲则涌，不汲则止。《干溪　》在城南五里。雨集成溪，雨止即涸。。